Na podlagi 50. člena Zakona o stvarnem premoženju države in samoupravnih lokalnih skupnosti (ZSPDSLS-1 – Ur.l. RS št. 11/2018) in 30. in 33. člena Uredbe o stvarnem premoženju države in samoupravnih lokalnih skupnosti (Ur.l. RS št. 34/2011), objavlja Občina Preddvor, Dvorski trg 10, 4205 Preddvor naslednjo

**JAVNO DRAŽBO**

1. **Naziv in sedež organizatorja javne dražbe**

Občina Preddvor, Dvorski trg 10, 4205 Preddvor.

1. **Opis predmeta prodaje**

Predmet prodaje je stanovanje št. 15 v pritličju objekta, ID znak 2083-235-15 k.o. 2083 Breg ob Kokri.

Stanovanje št. 6 (del stavbe št. 15) v skupni izmeri 43,40 m2 obsega naslednje prostore:

hodnik 4,30 m2

bivalni del 20,20 m2

soba 14,10 m2

wc 2,70 m2

kopalnica 2,10 m2

klet 19,40 m2

Stanovanje je obnovljeno (nova okna, napeljave, itd) ima lasten števec za elektriko, vodo ter možnost souporaba skupne kolesarnice.

Stanovanje ima dva parkirna prostora na skupnem parkirišču ter možnost uporabe vrta na skupnem zemljišču.

Stanovanje se nahaja v pritličju starejše stavbe – zgrajene pred letom 1967.

1. **Izklicna cena in najnižji znesek njenega višanja**

Neto izklicna cena za predmet znaša 103.000,00 EUR.

Dražitelj lahko višajo izklicno ceno za najmanj 500 EUR.

1. **Ostali pogoji in pravila javne dražbe**
2. ***Prodaja***

Prodaja se vrši po načelu videno kupljeno.

1. ***Davčna obveznost***

Kupec plača poleg kupnine tudi 2% davek na promet z nepremičninami.

1. ***Rok sklenitve pogodbe ter rok in način plačila kupnine***

Prodajna pogodba se podpiše z najugodnejšim ponudnikom v 15 dneh po končani dražbi. Če dražitelj ne podpiše pogodbe v navedenem roku, mu lahko ponudnik podaljša rok za sklenitev pogodbe, vendar ne za več kot 15 dni, ali pa zadrži njegovo varščino. Če najugodnejši dražitelj ne podpiše pogodbe v podaljšanem roku ponudnik zadrži njegovo varščino (deseti odstavek 20. člena ZSPDSLS-1).

Najugodnejši dražitelj mora pred sklenitvijo pogodbe podati pisno izjavo, da ni povezana oseba skladno s osmim odstavkom 50. člena ZSPDSLS-1.

Kupec je dolžan plačati kupnino v roku 8 dni po podpisu prodajne pogodbe. Že položena varščina se všteje v kupnino.

Plačilo celotne kupnine v navedenem roku 8 dni je bistvena sestavina prodajne pogodbe.

Prodajalec izstavi kupcu zemljiškoknjižno dovolilo za vknjižbo lastninske pravice na predmetu prodaje v roku 8 dni po prejemu celotne kupnine.

1. ***Varščina***

Pred dražbo morajo dražitelji položiti varščino v višini 10 % izklicne cene na račun Občine Preddvor št. IBAN SI 56 0129 5010 0006 887 pri Banki Slovenije, s pripisom »varščina za javno dražbo - stanovanje«.

Dražiteljem, ki na javni draži ne bodo uspeli, se varščina vrne brezobrestno na njihov transakcijski račun v roku 15 dni po zaključku javne dražbe.

1. ***Kraj in čas javne dražbe***

Javna dražba bo potekala, v ponedeljek, **06. 11. 2018 ob. 11. uri, v sejni sobi na naslovu Dvorski trg 10, Preddvor.**

Javna dražba se bo opravila v slovenskem jeziku.

1. ***Udeležba na javni dražbi in njeni pogoji***

Dražitelji se morajo najpozneje 1 uro pred začetkom javne dražbe osebno zglasiti na kraju javne dražbe in predložiti kopije naslednjih dokumentov:

* potrdilo o plačani varščini in priloženo številko transakcijskega računa za primer vračila varščine;
* izpisek iz sodnega registra za pravne osebe, star največ 30 dni, odločbo upravnega organa za opravljanje dejavnosti oziroma priglasitveni list za s.p., star največ 30 dni, potrdilo o državljanstvu fizične osebe;
* izjavo, da dražitelj v celoti soglaša s pogoji javne dražbe;
* pooblaščenci morajo predložiti pooblastilo za zastopanje dražitelja na javni dražbi;
* davčno številko, matično številko (za pravne osebe), EMŠO (za fizične osebe) in telefonsko številko na kateri so dosegljivi.

V kolikor zgoraj navedeni pogoji niso kumulativno izpolnjeni, se k draženju ne more pristopiti.

Na javni dražbi kot dražitelji ne morejo sodelovati cenilec in člani komisije ter z njimi povezane osebe.

Za povezano osebo se štejejo:

* fizična oseba, ki je s članom komisije ali cenilcem v krvnem sorodstvu v ravni vrsto do kateregakoli kolena, v stranski vrsti pa do tretjega kolena, ali ki je s članom komisije ali cenilcem v zakonu , zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne;
* fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja;
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.
1. ***Izbira najugodnejšega dražitelja***

Izbor najugodnejšega dražitelja se opravi na javni dražbi. Izbran je tisti dražitelj, ki ponudi najvišjo ceno.

Če je dražitelj samo eden, je pogodbeni predmet prodan za izklicno ceno. Če sta dražitelja dva ali če je več dražiteljev, ki dražijo najvišjo ceno, predmet prodaje ni prodan, če eden ne zviša izklicne cene.

Plačilo varščine se šteje za dano ponudbo po izklicni ceni.

1. ***Pravila javne dražbe***

Javna dražba se izvaja v skladu z Uredbo o stvarnem premoženju države in samoupravnih lokalnih skupnosti (Ur.l. RS št. 34/2011 s spremembami).

1. ***Dodatne informacije o predmetu prodaje***

Za vse dodatne informacije v zvezi s predmetom prodaje in njegovim ogledom je pristojna Katja Pernuš – Občina Preddvor, ki je dosegljiva na telefon 04 275 10 00, v času uradnih ur od dneva objave javne dražbe do zaključka javne dražbe.

Prodajalec je upravičen ustaviti postopek prodaje do sklenitve pogodbe.

|  |  |  |
| --- | --- | --- |
|  |  | **OBČINA PREDDVOR****Župan****Miran ZADNIKAR** |